شەفەق نیوز/ سێ ناوچە لە پارێزگایل بەسرە و میسان، ئمڕوو شەممە، لەناو گەرمترین ناوچەیل جەهان لەماوەی ٢٤ سەعات گوزەشتە ئامادە بوین.
ویستگەی "بلاسیرفیل" لە کالیفۆرنیای ئەمریکا، خشتەیگ وە ١٥ ناوچە وشار جەهانی بڵاو کرد، ک بەرزترین پلەی گەرمی لە جەهان لەماوەی ٢٤ سەعات گوزەشتە توومار کردنە.
لەناو خشتەگە، ناوچەی "فهود" لە دەوڵەت عومان بەرزترین پلەی گەرمی لە جەهان توومار کرد وە ٤٩ پلەی سیلیزی، ئیجا لە پلەی دویەم ناوچەی "قرن علم" هەمیش لە دەوڵەت عومان وە ٤٨،٨ پلەی سیلیزی، ئیجا لە پلەی سێیەم شار "سافی ئاباد دیزەفول" ئیران وە ٤٨،٨ پلەی سیلیزی، ئیجا ناوچەی "حەی حوسەین" لە پارێزگای بەسرە وە ٤٨،٥ پلەی سیلیزی، ئیجا ناوچەی "بەهلا" لە عومان  لە پلەی پەنجەم وە ٤٨ پلەی سیلیزی.
وەگورەی خشتەگە، ناوچەی "فڕۆکەخانەی ناودەوڵەتی بەسرە" لە عراق کەفتە پلەی شەشەم ک ٤٨ پلەی سیلیزی توومار کرد،  وناوچەی "نوێسب" لە کوەیت لە پلەی هەفتەم وە ٤٧،٩ پلەی سیلیزی، ئیجا ناوچەی "سنینە" لە عومان وە ٤٧،٧ پلەی سیلیزی، ئیجا ناوچەی "کەهنوج" لە ئیران وە ٤٦،٦ پلەی سیلیزی، ئیجا ناوچەی "نەزوا" لە عومان وە ٤٧،٦ پلەی سیلیزی، ئیجا ناوچەی "عەمیدیە" لە ئیران وە ٤٧،٦ پلەی سیلیزی، ئیجا ناوچەی "عەبادان" لە ئیران وە ٤٦،٦ پلەی سیلیزی، وناوچەی "ئەهواز" لە پلەی چواردەهەم هات وە ٤٧،٥ پلەی سیلیزی،  و لە دویاترین پلە پارێزگای میسان هات، ئەوەیش وە ٤٧،٥  پلەی سیلیزی.
ئاژانس شەفەق نیوز، خشتەیگ وە گەرمترین ناوچەیل جەهان بڵاو کەێد:
